Microsoft hefur ekki náð að slá í gegn með Windows Phone enn sem komið er , sem er að mörgu leyti synd , snjallsímamarkaðnum veitir ekki af meiri samkeppni . Svipaða sögu má segja af símaframleiðandanum HTC , sem framleiðir frábæra síma sem samt hafa ekki náð að skáka Samsungsímunum . Það er því ekki úr vegi að Microsoft og HTC taki höndum saman um að gera góðan Android síma að fyrirtaks Windows síma . Kramið er nánast hið sama og hugbúnaðurinn óbreyttur , sem þýðir að tilraunin er áhættulaus en dómarnir hafa verið afar góðir . Fjallað er um símann í blaðinu Tækni , sem fylgdi Viðskiptablaðinu í síðustu viku .